अथाह दौलत बटोरने वाले चाइनीज़ 'अली बाबा' जैक मा की कहानी\nजैक मा

डांस ख़त्म होता है. कंपनी का बॉस चेहरे से नक़ाब हटाता है और सामने मौजूद अपने हज़ारों कर्मचारियों को फ्लाइंग किस देते हुए स्माइल पास करता है. ये कल्पना नहीं, हक़ीक़त है.

नक़ाब से निकला शख़्स चीन के मेगाब्रैंड अली बाबा के मालिक जैक मा हैं. हिंदी फिल्म 'दीवार' का डायलॉग थोड़ा एडिट कर दें तो आज चीन के पास दौलत, बैंक बैलेंस, प्रॉपर्टी, बिल्डिंग्स सब हैं और उसके पास मा भी है, जैक मा. 

एशिया के सबसे अमीर आदमी!

साल 2017-18 में भारत का जितना रक्षा बजट है, इसमें क़रीब दो हज़ार करोड़ रुपये जोड़ दिए जाएं तो ये जैक मा की कुल संपत्ति है. क़रीब 40 बिलियन डॉलर यानी 2 लाख 61 हज़ार करोड़ रुपये. फ़ोर्ब्स अगस्त 2017 की रिपोर्ट के मुताबिक, जैक मा एशिया के सबसे अमीर कारोबारी हैं. 

आज सफल जैक मा की ई-कॉमर्स कंपनी अली बाबा के दरवाजे भले ही हज़ारों, लाखों लोगों के लिए खुले हैं. लेकिन एक ऐसा भी वक्त था, जब जैक मा के लिए कई कंपनियों और यूनिवर्सिटी ने दरवाज़े बंद किए थे. तब मा ने हिम्मत की जैक लगाकर इन बंद दरवाज़ों को 'खुलजा सिम-सिम' कह खोला था. 

जैक का बचपन

साल 1964 में चीनी प्रांत शिंजियांग के हंग्झो में मा यून का जन्म हुआ. जैक मा के माता पिता चीनी डांस फॉर्म पिंगटान परफ़ॉर्मर थे. ये एक तरह का क्लासिकल डांस फॉर्म है, जिसके ज़रिए कहानी सुनाई जाती है. 

बचपन में जैक का मा यून नाम था. उनके नाम जैक पड़ने की कहानी भी दिलचस्प है. 

दुबली पतली कद काठी के स्कूली दिनों में जैक पढ़ाई में बहुत ज़्यादा होशियार नहीं थे. न ही वो हठी मिजाज़ के थे. लेकिन जैक के भीतर इंग्लिश सीखने को लेकर ललक थी. इंग्लिश सीखने के लिए जैक ने चीन आने वाले पर्यटकों की मदद ली.

पर्यटकों को जैक चीन घुमाते और बदले में इन लोगों से कहते कि आप मुझे इंग्लिश सिखाइए. ऐसे ही एक टूरिस्ट ने हल्की उम्र के मा यून को जैक नाम दिया. जैक का सारा ज़ोर फ़र्राटेदार इंग्लिश सीखने पर था. 

पर्यटकों को घुमक्कड़ी करवाने का जैक को फ़ायदा मिला. उन्होंने इंग्लिश में ही ग्रेजुएशन करने का फ़ैसला किया. 

ट्रांसलेशन सेंटर से इंटरनेट का सफ़र

जैक की इंग्लिश इतनी बेहतर हुई कि उन्होंने ट्रांसलेशन सेंटर खोला. इस सेंटर में इंग्लिश से चीनी और चीनी से इंग्लिश भाषा में अनुवाद का काम किया जाता.

जैक ने अपनी अच्छी इंग्लिश के दम पर हंग्झो दियांझी यूनिवर्सिटी में इंग्लिश और इंटरनेशनल ट्रेड भी पढ़ाने...\n\ntl;डॉ:
जब कंपनियों में मुलाज़िम अक्सर बॉस की उंगलियों पर नाचते नज़र आते हैं. इसी दुनिया में एक बॉस ऐसा भी है, जो अपनी कंपनी के 40 हज़ार कर्मचारियों के सामने रंगीन कपड़ों में माइकल जैक्सन के गानों पर नाचता नज़र आता है.